РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 32

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

7 ноември 2016 г.
/понеделник - 10,00 часа/

	Днес, 7 ноември 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

От администрацията на ВСС присъстват експертни сътрудници към комисията: Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следната допълнителна точка:
	- Проект на решение за изменения и допълнения на Правилата за оценка на натовареността на съдилищата (приети от ВСС на 16.12.2015 г., изм. и доп. на 14.03.2016 г.), приложения № 1 и № 7 към Правилата, както и в Номенклатурата на статистическите кодове на делата, разглеждани в административните съдилища - като точка 14 от дневния ред.

ПО ДНЕВНИЯ РЕД:

1. ОТНОСНО: Информация от съдилищата във връзка с отработените човекомесеци, съгласно Решение на Съдийската колегия към Висшия съдебен съвет по протокол № 13/19.07.2016 г. /отложена точка от заседанието на 17.10.2016 г., т.4/

С решение по Протокол № 13/19.07.2016 г., т. 4.4. Съдийската колегия на ВСС е възложила на комисия "Съдебна карта, натовареност и съдебна статистика" да извърши проверка относно начина на отчитане на отработените човекомесеци на всички апелативни съдилища, включително Военно-апелативния и Специализирания апелативен съд, на първите по действителна натовареност 10 окръжни съдилища, на първите 20 районни съдилища и на първите 10 административни съдилища. В изпълнение на това решение комисията изиска от посочените съдилища да представят справка относно начина на изчисляване на броя на отработените човекомесеци. Получената от съдилищата информация предоставяме на внимание.
Като се запозна с предоставената от съдилищата информация относно начина на изчисляване на броя на отработените човекомесеци,
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
Предлага на Съдийската колегия на ВСС да приеме следното решение:
ПРОЕКТ
ОТНОСНО: Изменение на Методиката за контрол и проверка на статистическите данни отчитащи дейността на съдебните органи и съдиите в Република България /приета с решение на ВСС по Протокол № 49/01.10.2015 г., т. 78/

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ДОПЪЛВА Методиката за контрол и проверка на статистическите данни отчитащи дейността  на съдебните органи и съдиите в Република България /приета с решение на ВСС по Протокол № 49/01.10.2015 г., т. 78/, като навсякъде в текстовете по отношение на брой отработени човекомесеци  след израза "по-продължителен отпуск по болест" се добавя пояснение в скоби "(над 10 работни дни в един месец)", при което текстовете на  Буква „ Т“ на стр. 16, Буква "И" на стр. 44, Буква "И" на стр. 60, Буква "Ю" на стр. 80, Буква "Ц" на стр. 124 и Буква "Ч" на стр. 138 - всички със заглавие "Брой отработени човекомесеци.", да се четат както следва:

"Отработените човекомесеци се изчисляват за всеки съдия по-отделно, като от 12 месеца се приспаднат месеците (всички дни, приравнени на месеци, средно от 30 дена) в по-продължителен отпуск по болест (над 10 работни дни в един месец), неплатен отпуск и майчинство. Не се приспадат платеният годишен отпуск и съдебните ваканции. При новоназначени съдии отработените човекомесеци се броят от месеца на постъпване, като се приспаднат продължителни болнични (над 10 работни дни в един месец) и майчинство. Включва се и броят на отработените човекомесеци на командированите съдии за времето, през което са работили в съда. Сборът от отработените човекомесеци на всички съдии ще даде общо отработените човекомесеци за целия съд."

2. Решението да бъде изпратено до всички административни ръководители на органите на съдебната власт за съобразяване при изготвяне на отчетите за дейността на съдилищата., съгласно чл. 30, ал. 5, т. 13 от ЗСВ.

	2. ОТНОСНО: Информация от дирекция „Съдебни кадри и конкурси на магистрати", изискана от комисията с решение по протокол № 29/10.10.2016 г., т.1.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. Приема за запознаване представената от дирекция „Съдебни кадри и конкурси на магистрати” на Висшия съдебен съвет информация, изискана от комисията с решение по протокол № 29/10.10.2016 г., т.1.
	2.2. Възлага на членовете на комисията - г-жа Соня Найденова и г-н Камен Иванов, за следващо заседание на комисията да представят анализ на данните и тенденциите относно прилагане на разпоредбите за командироване на магистрати, с оглед приложението на чл. 193, ал. 6 ЗСВ.

	3. ОТНОСНО: Писмо изх. № 1271/27.10.2016 г. от председателя на Софийски военен съд /вх.№ 11-05-045/27.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1. Приема за сведение писмо изх. № 1271/27.10.2016 г. от председателя на Софийски военен съд /вх.№ 11-05-045/27.10.2016 г./
	3.2. Изпраща на председателя на Софийски военен съд паметната записка от проведената на 24.10.2016 г. среща.

	4. ОТНОСНО: Информация от военните съдилища, изискана от комисията съгласно решение по протокол №  31/24.10.2016 г., т.1.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение изпратената от военните съдилища информация, изискана с решение по протокол № 31/24.10.2016 г.
4.2. Изпраща информацията по т. 4.1. на г-н Любомир Авджийски – представител на ИПИ, член на Гражданския съвет към ВСС, във връзка с Акт № 56/08.07.2016 г., т.1 на Гражданския съвет към ВСС и решение на комисията по протокол № 29/10.10.2016 г., т.4.
4.3. Кани г-н Любомир Авджийски на заседание на комисията за обсъждане на проекта на изготвения анализ, преди внасянето му за разглеждане в Гражданския съвет.

	5. ОТНОСНО: Писмо изх. № 6898/21.10.2016 г. от заместник-директора на Национална следствена служба /вх. № 11-12-025/21.10.2016 г./ с приложени справки за индивидуалната натовареност на следователите в НСлС и следствените отдели към окръжните прокуратури за третото тримесечие на 2016 г.

Представят се справки за индивидуалната натовареност на следователите за третото тримесечие на 2016 г. Тези справки директорът на НСлС предоставя периодично в изпълнение на решение на комисията по т. 3.2. от Протокол № 5/04.02.2014 г. 
На 28.10.2014 г. комисията е преценила, че е необходимо допълване на представяната информация с броя на новоразпределените и броя на приключените дела на всеки от следователите за статистическия период с оглед установяване на ефективността от дейността им.
На 17.02.2015 г. комисията е уточнила, че под „новоразпределени дела” се разбират дела, които за първи път отиват при конкретния следовател и това не включва:
- възобновено дело, било на производство при същия следовател;
- върнато дело от съда, което е разследвано от същия следовател;
- върнато на следователя дело, приключено с мнение за прекратяване от същия следовател, след отмяна на постановлението за прекратяване на наказателно производство;
- дело, заведено в регистъра на досъдебните производства с нов номер, ако под стария номер е разследвано от същия следовател.
В същото заседание комисията е допълнила решението си по т. 5.3 от 28.10.2014 г., като е изискала представяната информация да съдържа освен новоразпределени дела и броя на приключените дела за отчетния период за всеки от следователите.
С оглед преценка на необходимостта от по-нататъшното получаване на тези справки и предвид правомощията на комисията, която от месец юни 2016 г. е към Съдийската колегия на ВСС, комисията счита, че е необходимо на заседанието да присъства и представител от Прокурорската колегия на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	5.1. Отлага обсъждането на представените справки, което да се проведе в присъствието на определения от Прокурорската колегия координатор по въпроси по чл. 8, т. 1 от Правилата за работа на ПК на ВСС съгласно решение по т. 15.4.1. от Протокол № 9/06.07.2016 г. на ПК на ВСС.
	5.2. Кани за следващото заседание на комисията (14.11.2016 г., понеделник, 10,00 часа, зала № 312) г-жа Елка Атанасова – член на Прокурорската колегия на ВСС.

	6. ОТНОСНО: Писмо изх. № ФР-10-3649/25.10.2016 г. от директора на САД "Финансово разузнаване", ДАНС /вх. № 96-00-531/25.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	6.1. Приема за сведение писмо вх. № 96-00-531/25.10.2016 г. от директора на САД "Финансово разузнаване", ДАНС ведно с приложения проект на въпросник, касаeщ събирането на статистически данни за функционирането на националните системи за превенция и противодействие на изпирането на пари (ИП) и финансирането на тeроризъм (ФТ).
	6.2. Няма възражения и коментари по отношение на предложените от Комисията таблици за събиране на статистическа информация.

7. ОТНОСНО: Извлечение от протокол № 35/24.10.2016 г., т.3 от заседание на Комисия по правни и институционални въпроси на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	7.1. Приема за сведение извлечение от протокол № 35/24.10.2016 г., т.3 от заседание на Комисия по правни и институционални въпроси на ВСС ведно с приложения Въпросник за информационното табло на Европейския съюз в областта на правосъдието за 2017 г.
	7.2. Изпраща попълнения въпросник, в частта касаеща раздел „Допълнителни подробности за стандартите за качество”  на Комисия по правни и институционални въпроси към Пленума на ВСС.

8. ОТНОСНО: Извлечение от протокол № 35/24.10.2016 г., т. 10, от заседание на Комисия по правни и институционални въпроси на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	8.1. Приема за сведение извлечение от протокол № 35/24.10.2016 г., т. 10, от заседание на Комисия по правни и институционални въпроси на ВСС ведно с приложеното писмо от съдия Яна Димитрова /вх. № 11-07-2176/03.10.2016 г./
	8.2. Във връзка с хипотезата, описана в писмото от съдия Яна Димитрова комисията изразява следното становище:
	Правораздавателната дейност по дела, които имат определен чрез ЦСРД съдия-докладчик, но се разглеждат от друг съдия, без да са му възложени чрез разпределение в ЦСРД, когато и двамата съдии правораздават в един и същи съд, например при смяна на състави или при преместване в друго отделение, следва да бъде изрично регламентирана в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища (приета с Решение на ВСС по протокол № 57/04.12.2014 г., изменена и актуализирана с Решение на ВСС по протокол № 13/19.03.2015 г.
8.3. Изпраща решението по т. 8.2. на КПИВ за сведение и по компетентност.
8.4. Изпраща извлечение от настоящия протокол по т. 8 на съдия Яна Димитрова, за сведение.

9. ОТНОСНО: Извлечение от протокол № 36/31.10.2016 г., т. 8, от заседание на Комисия по правни и институционални въпроси на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	9.1. Приема за сведение извлечение от протокол № 36/31.10.2016 г., т. 8, от заседание на Комисия по правни и институционални въпроси на ВСС ведно с приложения проект на Наредба за единните държавни изисквания за придобиване на висше образование по специалността „Право” и професионална квалификация „юрист”.
	9.2. Дава възможност на всеки от членовете на комисията да изрази становище при разглеждане на проекта на наредба в заседание на Пленума на Висшия съдебен съвет, насрочено за 10.11.2016 г.
	9.3. Изпраща решението по т. 9.2. на КПИВ за сведение.

	10. ОТНОСНО: Писмо изх. № 87171/19.10.2016 г. от Софийски районен съд /вх. № 11-07-2455/26.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	10.1. Приема за сведение писмо вх. № 11-07-2455/26.10.2016 г. от Софийски районен съд ведно с приложената към него молба по чл. 192 ГПК от ответника по гр. дело № 25402/2016 г.
	10.2. Възлага на отдел „Статистически анализ и обработка на данни” на ВСС да предостави исканата информация, по начина, по който се води съдебната статистика във ВСС. Информацията да бъде предоставена на главния секретар на ВСС с оглед комплектоване и изпращане в СРС.
	10.3. Възлага на Главния секретар на Висшия съдебен съвет да изпрати исканата справка на Софийски районен съд, Гражданско отделение, 40- ти състав, гр.д. 25402/2016 г.
	10.4. Изпраща решението на отдел "Статистически анализ и обработка на данни" и на главния секретар на ВСС, за сведение и изпълнение.

	11. ОТНОСНО: Извлечение от протокол № 5/24.10.2016 г, т. Р-5, от заседание на Комисията по атестиране и конкурси към Съдийската колегия на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	11.1. Възлага на отдел „Статистически анализ и обработка на данни" за следващо заседание на комисията да предостави справка относно натовареността на Административен съд гр. Хасково за 2015 г. и за последното шестмесечие на 2016 г.
	11.2. Възлага на дирекция „Съдебни кадри и конкурси на магистрати” на ВСС за следващо заседание на комисията да предостави информация за проведените процедури по реда на чл. 194 ЗСВ, за последните три години, за Административен съд Хасково.
	11.3. След получаване на информацията по т. 11.1. и 11.2. комисията ще изготви анализа, поискан от Комисията по атестирането и конкурсите, съгласно решението й по т. Р-5 от Протокол № 5/24.10.2016 г.
	11.4. Изпраща решението по т. 11.1. на отдел "САОД", за изпълнение.
	11.5. Изпраща решението по т. 11.2. на дирекция "Съдебни кадри и конкурси на магистрати", за изпълнение.
	11.6. Изпраща решенията по т. 11 от настоящия протокол на Комисията по атестирането и конкурсите към Съдийската колегия на ВСС, за сведение.

	12. ОТНОСНО: Извлечение от протокол № 30/16.09.2016 г., т. 7, от заседание на Комисия „Професионална квалификация и информационни технологии” на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	Приема за запознаване предоставеното от КПКИТ писмо от председателя на Окръжен съд - Стара Загора вх. № 11-06-1228/29.08.2016 г.

	13. ОТНОСНО: Писмо изх. № 1652/24.10.2016 г. от председателя на Районен съд - Нови пазар /вх. № 11-07-2473/27.10.2016 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

13.1. Приема за запознаване писмо вх. № 11-07-2473/27.10.2016 г. от председателя на Районен съд - Нови пазар.
	13.2. Изпраща писмото по т. 13.1. на Работната група по граждански и търговски дела и на Работната група по наказателни дела, сформирани към комисията с решение по протокол № 22/29.06.2016 г., за сведение и съобразяване при изготвяне на предложения за промени в номенклатурата на статистическите кодове по наказателните дела и в Правилата за оценка на натовареността на съдилищата.

	14. ОТНОСНО: Проект на решение за изменения и допълнения на Правилата за оценка на натовареността на съдилищата (приети от ВСС на 16.12.2015 г., изм. и доп. на 14.03.2016 г.), приложения № 1 и № 7 към Правилата, както и в Номенклатурата на статистическите кодове на делата, разглеждани в административните съдилища.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
1. ПРИЕМА Доклада относно изменения и допълнения в Номенклатурата на статистическите кодове на делата, гледани в административните съдилища, както и в Правилата за оценка на натовареността на съдиите и приложения № 1 и № 7 към Правилата, като откритите въпроси, посочени в т. 5 ще бъдат допълнително обсъдени и решени.
2. ОДОБРЯВА предложените изменения и допълнения в текстовете на чл. 33 - 35 от Правилата за оценка на натовареността на съдилищата, в приложения № 1 и № 7 към Правилата, както и в Номенклатурата на статистическите кодове на административните дела, съгласно приложените таблици и описаните в доклада промени.
3. ОДОБРЯВА бланка на Работна карта - образец към Раздел ІV и Раздел V от Глава пета на Правилата, съгласно представената такава от Административен съд Монтана, която да бъде актуализирана съгласно предлаганите изменения в текстовете на раздел ІV. Върху бланката съдията-докладчик отбелязва наличните за делото основания за прилагане на коригиращи коефициенти за увеличаване/намаляване на първоначалния коефициент за тежест на съответното дело. Работната карта – образец да бъде прикачвана към корицата на делото, а коригиращият коефициент да се въвежда в СИНС към момента на настъпване на съответното основание.
4. ПРЕДЛАГА на Съдийската колегия на ВСС да включи като допълнителна точка към дневния ред за заседанието си на 08.11.2016 г. приемане на следните решения:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

І. ПРИЕМА актуализираната Номенклатура на статистическите кодове на делата, разглеждани в административните съдилища, съгласно описаните промени в приложената таблица.
ІІ. ПРИЕМА актуализираните приложения № 1 и № 7 към Правилата за оценка на натовареността на съдиите, съгласно описаните промени в приложените таблици.
ІІІ. ИЗМЕНЯ редакцията на текстовете в Раздел ІV „Критерии за корекция на коефициентите за тежест на административните дела“ от Правилата за оценка на натовареността на съдиите, както следва:

Раздел ІV. 
КРИТЕРИИ ЗА КОРЕКЦИЯ НА КОЕФИЦИЕНТИТЕ ЗА ТЕЖЕСТ
НА АДМИНИСТРАТИВНИТЕ ДЕЛА
Основания, които водят до намаляване на първоначално определения коефициент за сложност на делата
Чл. 33. Първоинстанционни административни дела:
1.	При условията на чл. 159, т. 1 и т. 4 АПК се прилага коригиращ коефициент 0,5;
2.	При условията на чл. 159, т. 2, 3, 5, 6, 7 АПК, както и по т. 8, ако оттеглянето /отказ/ от оспорване е направено до първото по делото заседание, се прилага коригиращ коефициент 0,2; при условията по чл. 159, т. 8 АПК, ако оттеглянето /отказ/ от оспорване е направено след първото по делото заседание се прилага коригиращ коефициент 0,4;
3.	При условията на чл. 158, ал. 3 АПК, както и всички други прекратявания на производството, непосочени в предходните групи; прекратяване при условията на чл. 229, ал. 2 ГПК, се прилага коригиращ коефициент - 0,3;
4.	При прекратяване на производството при спорове за подсъдност - 0,2.
Чл. 34. Касационни дела:
При прекратяване на касационните дела се прилага коригиращ коефициент 0,2.

Основания, които водят до увеличаване на предварително определения коефициент за сложност на делата
Чл. 35. Първоинстационни административни дела:
1.	Когато делото съдържа над 500 листа материали се прилага коригиращ коефициент 1,3;
2.	За делата от групи 1, 3, 4 и 19 посоченият в т. 1 коригиращ коефициент не се прилага; в случай, че тези съдържат над 2000 листа материали, се прилага коригиращ коефициент 1,3, а, ако съдържат над 5000 листа материали коригиращият коефициент е 1,4;
3.	Когато в съдебното производство са упражнили правата си над пет страни се прилага коригиращ коефициент 1,3;
4.	Когато по делото е изготвено преюдициално запитване се прилага коригиращ коефициент 3;
5.	Когато в едно съдебно производство се обжалва ревизионен акт (РА) по три или повече различни фактически и правни основания, се прилага коригиращ коефициент 1,5;
6.	Когато в съдебното производство се разглеждат искания за спиране на предварително изпълнение на административния акт или за допускане на такова от съда, коефициентът за сложност на делото се прибавя към коефициента за сложност на производството по група 24 "Частни административни дела“;
7.	Когато в съдебното производство се разглеждат повече от един административни акта, се прилага коригиращ коефициент 1,3;
8.	При оспорване на нормативни актове, когато се присъединяват жалбоподатели, се прилага коригиращ коефициент 1,1.

ІV. Актуализираните материали по т. І, ІІ и ІІІ, заедно с описанието на промените, да бъдат изпратени на административните съдилища и на разработчика на СИНС и на ЦСРД, за сведение и актуализиране в съответните програмни продукти.
V. Актуализираната Номенклатура по т. І, заедно с описанието на промените, да бъде изпратена на разработчиците на деловодните системи, ползвани в административните съдилища, за сведение и актуализиране на системите.
VІ. Актуализираните материали по точки І, ІІ и ІІІ да бъдат публикувани на интернет сайта на ВСС в раздела на комисия "Съдебна карта, натовареност и съдебна статистика", заедно с описанието на направените промени.

					ПРЕДСЕДАТЕЛ
					НА КСКНСС:
								КАЛИН КАЛПАКЧИЕВ

Съгласували:
Красимира Василева: ………………
началник-отдел „ЮОДКВСС", д-я "Правна", АВСС

Румен Митев: ………………………..
началник-отдел „САОД", д-я "ИТСС", АВСС

Емилия Петкова: ................................
гл. експерт в отдел „САОД”, д-я „ИТСС”, АВСС

Изготвил:
Мина Стоева:..................................
мл.специалист в дирекция "ОАД", АВСС